Nina Kristin Flo Mørkved

Nina Kristin Flo Mørkved (født 9. august 1976 i Hornindal) er en norsk tidligere fotballspiller. 

Hun spilte for Kaupanger IL i 1. divisjon og for Kolbotn IL i toppserien. Hun er politioverbetjent, avhørsinstruktør og leder for voldtektsteamet ved Sør-Trøndelag politidistrikt. Siden 2004 er hun bosatt i Ranheim i Trondheim.

Flo Mørkved gikk på idrettsfag ved Firda videregående skole fra 1992 til 1995. Hun gikk da fra hjemmeklubben Hornindal Idrettslag til Breimsbygda IL, som var Gloppen kommunes beste klubb for fotball kviner på den tiden. Hun ble tatt ut på aldersbestemte landslag fra 1992 og fikk hele ti kamper for J15 og 2 for J19. Etter videregående flyttet hun til Sogndal, studerte ved Høgskolen i Sogn og Fjordane og spilte for Kaupanger IL. 

I 1997 kom hun inn på Politihøgskolen, og signerte for Kolbotn Fotball Kvinner. De to første sesongene etablerte hun seg på midtbanen og fikk  en landskamp som reserve mot Sverige i en treningskamp i Portugal 16. mars 1999. Kneskader medførte at hun måtte trappe ned, og hun la opp i 2003.

Referanser 

Norske fotballspillere
Norske politifolk
Norske damelandslagsspillere i fotball
Fotballspillere for Kolbotn Fotball Kvinner
Fotballspillere for Kaupanger IL
Personer fra Hornindal kommune
Fødsler i 1976
Alumni fra Firda videregående skole